***Breakdown*** er en amerikansk filmthriller fra 1997 med Kurt Russell, J.T. Walsh og Kathleen Quinlan i hovedrollene. Regi og story er ved Jonathan Mostow. Filmen handler om et ektepar på flyttefot fra USAs østkyst til vestkysten og som møter en gjeng skruppelløse kidnappere og mordere på en øde landevei.

Filmen ble relativt godt mottatt av de amerikanske anmelderne og har oppnådd 78% på Rotten Tomatoes og 73% på Metacritic. Den kjente amerikanske anmelderen Roger Ebert gav den tre av fire stjerner og beskrev den som en film som stort sett leverer. Den ble en moderat publikumssuksess i USA, hvor den innbrakte $50 millioner.

Kathleen Quinlan vant en Blockbuster Entertainment Award for sin rolleinnsats. Filmen ble nominert til to Saturn Award, i kategoriene «beste filmthriller» og «beste mannlig birolle» (J.T. Walsh).

Handling
--------

Jeff Taylor (Kurt Russel) og hans kone Amy (Kathleen Quinlan) er på flyttefot til California. De kjører gjennom ødemarken i sin splitter nye bil. De to blir nesten involvert i en trafikkulykke da Jeff et øyeblikk ser bort fra veien og nesten kjører rett i siden på en annen bil, bilens sjåfør er ikke blid. Etter en liten konfrontasjon med den andre sjåføren på en bensinstasjon kommer de seg videre, men opplever like etter et uforståelig motorhavari. Like etter treffer de en hyggelig trailer-sjåfør (J.T. Walsh) som tilbyr skyss. Amy sitter på og skal ringe etter en kranbil noen mil unna fra et spisested som heter Belle's Diner, mens Jeff blir igjen for å passe på bilen. Det kommer imidlertid ingen kranbil, og da Jeff omsider får start på bilen igjen har verken noen sett eller hørt fra konen hans på det avtalte møtestedet. Derfra begynner en intenst kamp for å finne ut hva som har skjedd med kona. Han haver i en marerittlignende situasjon der han blir dratt inn i et utpressningsforsøk med kona som agn.

Om filmen
---------

Filmen ble innspilt i California, Utah og Nevada.

### I Norge

*Dagbladets* anmelder gav den terningkast tre og mente den fungerte bra så lenge den lå på thrillerplanet, men at den gradvis dreide for mye over på actionplanet. *VGs* anmelder gav den terningkast to og brukte ord som «spekulativ liten drittfilm» i omtalen.

DVDarkivets anmelder uttrykte stor begeistrig for filmen under en vurdering i 2002 og gav den 8 av 10 oppnåelige. Anmelderen mente at historien fremstår som enkel, men at den fortelles på en «utrolig spennende måte». Han gav også ros til Kurt Russells skuespillerinnsats som han beskrev som «utrolig god». Anmelderen konkluderte på følgende måte: «*Dette er en virkelig spennende thriller, og anbefales for alle som måtte føle for å bite litt negler*».

Medvirkende
-----------

|  |  |
| --- | --- |
| * Kurt Russell – Jeff Taylor
* J. T. Walsh – Warren «Red» Barr
* Kathleen Quinlan – Amy Taylor
* M. C. Gainey – Earl
* Jack Noseworthy – Billy
* Ritch Brinkley – Al
* Moira Harris – Arleen Barr
* Rex Linn – Sheriff Boyd
* Kim Robillard – Assisterende Sheriff Len Carver
 | * Jack McGee – Belle's Bartender
* Helen Duffy – Flo
* Vincent Berry – Deke
* Ancel Cook – som tilbringer mye tid ved puben
* Steven Waddington – Cowboy i banken
* Gene Hartline – bergingsbil-sjåfør
* Rick Sanders – lastebil-sjåfør
* Thomas Kopache – Calhoun
 |

Referanser
----------

1. ↑  Rotten Tomatoes
2. ↑  Metacritic
3. ↑  «Roger Ebert (1997)». Arkivert fra originalen 16. juli 2010. Besøkt 1. november 2009.
4. ↑  IMDb business
5. ↑  IMDb award
6. ↑  Dagbladet - Hard dag i ørkenen (29. august 1997)
7. ↑  VG - Spekulativ liten drittfilm (29.8.1997)
8. ↑  DVDarkivet (2002)

Eksterne lenker
---------------

* (en) *Breakdown* på Internet Movie Database Rediger på Wikidata

* (no) *Breakdown* hos Filmfront Rediger på Wikidata

* (sv) *Breakdown* i Svensk Filmdatabas Rediger på Wikidata

* (da) *Breakdown* i Danmark Nationale Filminstitut Rediger på Wikidata

* (en) *Breakdown* på AllMovie Rediger på Wikidata

* (fr) *Breakdown* på Allociné Rediger på Wikidata

* (nl) *Breakdown* på MovieMeter Rediger på Wikidata

* (en) *Breakdown* på Turner Classic Movies Rediger på Wikidata

* (en) *Breakdown* på American Film Institute Rediger på Wikidata

* (en) *Breakdown* på Rotten Tomatoes Rediger på Wikidata